CELEX: 32019D1598
Language: bg
Date: 2019-09-26 00:00:00
Title: Решение за изпълнение (ЕС) 2019/1598 на Комисията от 26 септември 2019 година за изменение на Решение за изпълнение (ЕС) 2018/638 за установяване на спешни мерки за предотвратяване на въвеждането и разпространението в Съюза на вредителя Spodoptera frugiperda (Smith) (нотифицирано под номер С(2019) 6818)

27.9.2019   
               
               
                  BG
               
               
                  Официален вестник на Европейския съюз
               
               
                  L 248/86
               
            
         РЕШЕНИЕ ЗА ИЗПЪЛНЕНИЕ (ЕС) 2019/1598 НА КОМИСИЯТА
         от 26 септември 2019 година
         за изменение на Решение за изпълнение (ЕС) 2018/638 за установяване на спешни мерки за предотвратяване на въвеждането и разпространението в Съюза на вредителя Spodoptera frugiperda (Smith)
         
            
               (нотифицирано под номер С(2019) 6818)
            
         
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Директива 2000/29/EО на Съвета от 8 май 2000 г. относно защитните мерки срещу въвеждането в Общността на вредители по растенията или растителните продукти и срещу тяхното разпространение в Общността (1), и по-специално член 16, параграф 3, трето изречение от нея,
         като има предвид, че:
         
                     (1)
                  
                  
                     С Решение за изпълнение (ЕС) 2018/638 на Комисията (2) се установяват спешни мерки за предотвратяване на въвеждането и разпространението в Съюза на вредителя Spodoptera frugiperda (Smith) („посочения организъм“), включен в списъка в част А, раздел I, буква а), точка 22 от приложение I към Директива 2000/29/ЕО като вредител, за който няма данни, че се среща в Съюза.
                  
               
                     (2)
                  
                  
                     В периода след приемането на Решение за изпълнение (ЕС) 2018/638 посоченият организъм е бил въведен в Азия, където продължава да се разпространява. Предвид бързото му разпространение, посоченият в Решение за изпълнение (ЕС) 2018/638 географски обхват следва да бъде разширен, така че да включва всички трети държави, поради липсата на каквато и да било сигурност по отношение на разпространението на посочения организъм в световен мащаб.
                  
               
                     (3)
                  
                  
                     Предвид темповете на разпространение на посочения организъм, срокът на действие на спешните мерки следва да бъде удължен до 30 юни 2021 г., за да може те да бъдат преразгледани преди изтичането на този срок.
                  
               
                     (4)
                  
                  
                     Настоящото решение следва да се прилага от 1 октомври 2019 г., за да се даде възможност на съответните отговорни официални органи, професионалните оператори и третите държави да се приспособят към тези изисквания.
                  
               
                     (5)
                  
                  
                     Поради това Решение за изпълнение (ЕС) 2018/638 следва да бъде съответно изменено.
                  
               
                     (6)
                  
                  
                     Мерките, предвидени в настоящото решение, са в съответствие със становището на Постоянния комитет по растенията, животните, храните и фуражите,
                  
               ПРИЕ НАСТОЯЩОТО РЕШЕНИЕ:
         
            Член 1
            Решение за изпълнение (ЕС) 2018/638 се изменя, както следва:
            
                        1)
                     
                     
                        В член 1 буква б) се заменя със следното:
                        
                                    „б)
                                 
                                 
                                    „посочени растения“ означава плодовете на Capsicum L., Momordica L., Solanum aethiopicum L., Solanum macrocarpon L. и Solanum melongena L., както и растенията, различни от жив полен, растителни тъканни култури, семена и зърна, на Zea mays L. с произход от трети държави, с изключение на Швейцария;“.
                                 
                              
                  
                        2)
                     
                     
                        Член 8 се заменя със следното:
                        „Настоящото решение се прилага до 30 юни 2021 г.“.
                     
                  
         
            Член 2
            Настоящото решение се прилага от 1 октомври 2019 г.
         
         
            Член 3
            Адресати на настоящото решение са държавите членки.
         
         
            Съставено в Брюксел на 26 септември 2019 година.
            
               
                  За Комисията
               
               Vytenis ANDRIUKAITIS
               
                  Член на Комисията
               
            
         
         
            (1)  ОВ L 169, 10.7.2000 г., стр. 1.
         
            (2)  Решение за изпълнение (ЕС) 2018/638 на Комисията от 23 април 2018 г. за установяване на спешни мерки за предотвратяване на въвеждането и разпространението в Съюза на вредителя Spodoptera frugiperda (Smith) (ОВ L 105, 25.4.2018 г., стр. 31).